|  |
| --- |
| Številka: 007-238/2024/1 |
| Ljubljana, 28.10.2024 |
| EVA: 2024-2180-0019 |
| **GENERALNI SEKRETARIAT VLADE REPUBLIKE SLOVENIJE**Gp.gs@gov.si |
| **ZADEVA: Predlog sklepa o določitvi seznama mediatorjev – predlog za obravnavo**  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), sedmega odstavka 68. člena Zakona o kolektivnem upravljanju avtorske in sorodnih pravic (Uradni list RS, št. 63/16 in 130/22) in tretjega odstavka 13. člena Uredbe o mediaciji v sporih v zvezi z avtorsko ali sorodnimi pravicami (Uradni list RS, št. 64/23) je Vlada Republike Slovenije na ….. seji dne ……….. sprejelaS K L E P :Vlada Republike Slovenije je sprejela Sklep o določitvi seznama mediatorjev v sporih v zvezi z avtorsko ali sorodnimi pravicami in objavi v Uradnem listu Republike Slovenije.  Barbara Kolenko Helbl GENERALNA SEKRETARKA Priloga:* Sklep o določitvi seznama mediatorjev

Prejmejo:* Služba vlade Republike Slovenije za zakonodajo,
* Ministrstvo za pravosodje,
* Ministrstvo za finance,
* Ministrstvo za gospodarstvo, turizem in šport,
* Imenovani
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Dejan Židan, državni sekretar,
* Matevž Frangež, državni sekretar,
* mag. Karin Žvokelj, direktorica, Urad RS za intelektualno lastnino
* Saša Ovsenik, sekretarka, Urad RS za intelektualno lastnino
* mag. Karla Pinter, generalna direktorica Direktorata za notranji trg,
* Martina Gašperlin, sekretarka, vodja Sektorja za gospodarsko pravo, Direktorat za notranji trg,
* mag. Alenka Vidmar, sekretarka, Sektor za gospodarsko pravo, Direktorat za notranji trg
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Zakon o kolektivnem upravljanju avtorske in sorodnih pravic (Uradni list RS, št. 63/16 in 130/22, v nadaljnjem besedilu: ZKUASP) v 68. členu ureja mediacijo. Postopek mediacije je urejen na način, da lahko kolektivna organizacija, reprezentativno združenje uporabnikov, uporabnik, organizacije avtorjev posameznih kategorij avtorskih del in imetnik pravic pri Uradu Republike Slovenije za intelektualno lastnino (v nadaljnjem besedilu: urad) predlagajo posredovanje mediatorja v katerem koli sporu v zvezi z avtorsko pravico ter ob upoštevanju 6. člena ZKUASP in 4. člena Zakona o avtorski in sorodnih pravicah (Uradni list RS, št. 16/07 – uradno prečiščeno besedilo, 68/08, 110/13, 56/15, 63/16 – ZKUASP, 59/19 in 130/22, v nadaljnjem besedilu: ZASP) v zvezi s sorodnimi pravicami. V desetem odstavku 68. člena ZKUASP je določeno, da vlada z uredbo natančneje predpiše postopek mediacije, stopnjo in vrsto izobrazbe ter druge pogoje, ki jih mora izpolnjevati mediator, ter nagrado za mediatorja.Vlada Republike Slovenije je v Uredbi o mediaciji v sporih v zvezi z avtorsko ali sorodnimi pravicami (Uradni list RS, št. 64/23, v nadaljnjem besedilu: Uredba) natančneje predpisala postopek mediacije, stopnjo in vrsto izobrazbe ter druge pogoje, ki jih mora izpolnjevati mediator, ter nagrado za mediatorja. Uredba, ki je začela veljati 1. 7. 2023, v 13. členu določa pogoje za mediatorja. Mediator je lahko oseba, ki ima najmanj izobrazbo, pridobljeno po študijskem programu druge stopnje, ali izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Opravljen mora imeti najmanj 40-urni program usposabljanja iz mediacije, imeti mora najmanj pet let delovnih izkušenj, znanje na področju avtorskega prava ter znanje slovenskega in najmanj enega tujega jezika. Prvi Javni poziv zainteresiranim kandidatom za uvrstitev na seznam mediatorjev v sporih v zvezi z avtorsko ali sorodnimi pravicami je Urad Republike Slovenije za intelektualno lastnino objavil 4. 8. 2023 v Uradnem listu RS, št. 86/2023. Od prijavljenih kandidatov štirinajst predlaganih kandidatov izpolnjuje pogoje za mediatorja v postopkih mediacije v sporih v zvezi z avtorsko ali sorodnimi pravicami v skladu z ZKUASP in Uredbo. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**/ |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Gradivo nima finančnih posledic za državni proračun. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani./ |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| V skladu s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) javnost ni bila povabljena k sodelovanju, ker gre za predlog sklepa vlade. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  **Matjaž Han** **minister** |

Na podlagi sedmega odstavka 68. člena Zakona o kolektivnem upravljanju avtorske in sorodnih pravic (Uradni list RS, št. 63/16 in 130/22) in tretjega odstavka 13. člena Uredbe o mediaciji v sporih v zvezi z avtorsko ali sorodnimi pravicami (Uradni list RS, št. 64/23) je Vlada Republike Slovenije sprejela

**SKLEP**

**o določitvi seznama mediatorjev v sporih v zvezi z avtorsko ali sorodnimi pravicami**

I

Za mediatorje v postopkih mediacije v sporih v zvezi z avtorsko ali sorodnimi pravicami se določijo:

* Mitja Bartenjev, Kotnikova 29, 1000 Ljubljana,
* dr. Jana Bolta, Skalna ulica 12, 8222 Otočec,
* Nataša Cehtl, Ulica škofa Maksimiljana Držečnika 6, 2000 Maribor,
* Anja Dobovičnik, Ulica bratov Jančarjev 11, 3212 Vojnik,
* Gregor Gajšek, Ljubljanska 88, 1230 Domžale,
* mag. Jerica Halilovič, Mlinska pot 6, 1000 Ljubljana,
* Martina Kovačič Kuzmič, Ravne 3e, 6276 Pobegi,
* Ajda Mikuš, Lajovčeva ulica 13, 1260 Ljubljana,
* Nela Panger, Plavje 33B, 6281 Škofije,
* dr. Andreja Primec, Razlagova 20, 2000 Maribor,
* Petra Sever, Golnik 46, 4202 Golnik,
* mag. Lucija L. Skok, Glavičeva ulica 8a, 1234 Mengeš,
* mag. Irena Soklič, Cankarjeva cesta 25B, 4260 Bled,
* mag. Andrej Šercer, Brglezov štradon 27, 1000 Ljubljana.

II

Z dnem uveljavitve tega sklepa se preneha uporabljati Sklep o določitvi seznama mediatorjev (Uradni list RS, št. 82/05, 36/07 in 56/17).

III

Ta sklep začne veljati naslednji dan po objavi v Uradnem listu Republike Slovenije.

Št. 312-62/2024

Ljubljana, dne

EVA: 2024-2180-0019

 **Barbara Kolenko Helbl**

 **GENERALNA SEKRETARKA**

Sklep prejmejo:

* Imenovani člani
* Služba vlade Republike Slovenije za zakonodajo,
* Ministrstvo za pravosodje,
* Ministrstvo za finance,
* Ministrstvo za gospodarstvo, turizem in šport

**OBRAZLOŽITEV**

Zakon o kolektivnem upravljanju avtorske in sorodnih pravic (Uradni list RS, št. 63/16 in 130/22; v nadaljnjem besedilu: ZKUASP) v 68. členu ureja način alternativnega reševanja sporov med imetniki avtorskih oziroma sorodnih pravic in uporabniki varovanih del – mediacijo. Na podlagi sedmega odstavka 68. člena ZKUASP stranki skupaj izbereta mediatorja s seznama mediatorjev, ki jih določi Vlada Republike Slovenije na predlog ministra, pristojnega za gospodarstvo. Deseti odstavek 68. člena ZKUASP pa določa, da Vlada Republike Slovenije natančneje predpiše postopek mediacije, stopnjo in vrsto izobrazbe ter druge pogoje, ki jih mora izpolnjevati mediator, ter nagrado za mediatorja.

Uredba o mediaciji v sporih v zvezi z avtorsko ali sorodnimi pravicami (Uradni list RS, št. 64/23; v nadaljnjem besedilu: Uredba), ki je začela veljati 1. 7. 2023, v 13. členu določa pogoje za mediatorja. Mediator je lahko oseba, ki ima najmanj izobrazbo, pridobljeno po študijskem programu druge stopnje, ali izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Opravljen mora imeti najmanj 40-urni program usposabljanja iz mediacije, imeti mora najmanj pet let delovnih izkušenj, znanje na področju avtorskega prava ter znanje slovenskega in najmanj enega tujega jezika. Urad Republike Slovenije za intelektualno lastnino (v nadaljnjem besedilu: urad) v Uradnem listu Republike Slovenije vsaki dve leti objavi javni poziv kandidatom za uvrstitev na seznam mediatorjev. Kandidati za mediatorje vložijo prijavo pri uradu. Prijavi morajo priložiti dokazila o izpolnjevanju pogojev za mediatorja. Urad prijete prijave preveri in pripravi vladno gradivo z obrazložitvijo glede izpolnjevanja pogojev kandidatov za mediatorje. O seznamu mediatorjev odloči Vlada Republike Slovenije s sklepom. Seznam mediatorjev se objavi na spletnih mestih ministrstva, pristojnega za gospodarstvo, in urada. Urad poskrbi, da se seznam mediatorjev sproti posodablja.

Zakon o spremembah in dopolnitvah Zakona o kolektivnem upravljanju avtorske in sorodnih pravic (Uradni list RS, št. 130/22; v nadaljnjem besedilu: ZKUASP-A) v drugem odstavku 12. člena določa, da prvi javni poziv kandidatom za uvrstitev na seznam mediatorjev pristojni organ (tj. urad) v skladu s spremenjenim osmim odstavkom 68. člena zakona (tj. ZKUASP) objavi v treh mesecih po uveljavitvi uredbe iz prejšnjega odstavka, torej najkasneje do konca septembra 2023.

Na podlagi drugega odstavka 12. člena Zakona o spremembah in dopolnitvah Zakona o kolektivnem upravljanju avtorske in sorodnih pravic (Uradni list RS, št. 130/22; ZKUASP-A) je urad 4. 8. 2023 v Uradnem listu RS, št. 86/2023 objavil Javni poziv zainteresiranim kandidatom za uvrstitev na seznam mediatorjev v sporih v zvezi z avtorsko ali sorodnimi pravicami. Do 25. 9. 2023, ko se je iztekel rok, je urad prejel 15 prijav.

Po pregledu prispelih vlog ter posredovanih dopolnitev je urad preveril izpolnjevanje pogojev za mediatorja. Kandidati, navedeni v sklepu, izpolnjujejo vse z ZKUASP in Uredbo zahtevane pogoje, zato minister, pristojen za gospodarstvo, predlaga, da jih Vlada Republike Slovenije določi za mediatorje.

S tem sklepom Vlada Republike Slovenije odloči o novem seznamu mediatorjev, zato se z dnem uveljavitve tega sklepa (skladno z določbo 16. člena Uredbe) seznam mediatorjev iz Sklepa o določitvi seznama mediatorjev (Uradni list RS, št. 82/05, 36/07 in 56/17) preneha uporabljati. Že Uredba o mediaciji v sporih v zvezi z avtorsko ali sorodnimi pravicami (Uradni list RS, št. 56/17 in 64/23; v nadaljnjem besedilu: Uredba 2017), ki je prenehala veljati z dnem uveljavitve Uredbe (tj. 1. 7. 2023), je v 15. členu določala, da z dnem začetka veljavnosti te uredbe preneha veljati Sklep o določitvi seznama mediatorjev (Uradni list RS, št. 82/05 in 36/07), uporablja pa se do objave seznama mediatorjev iz tretjega odstavka 13. člena te uredbe.

Na podlagi šeste alineje prvega odstavka 3. člena Uredbe o objavljanju v Uradnem listu Republike Slovenije (Uradni list RS, št. 20/10 in 34/14) se sklep objavi v Uradnem listu Republike Slovenije.